CELEX: E2010C0159
Language: fi
Date: 2010-04-21 00:00:00
Title: EFTAn valvontaviranomaisen päätös N:o 159/10/KOL, annettu 21 päivänä huhtikuuta 2010 , naudan tarttuvaa rinotrakeiittia koskevista lisätakeista Norjalle

16.12.2010   
            
            
               FI
            
            
               Euroopan unionin virallinen lehti
            
            
               L 332/43
            
         EFTAn VALVONTAVIRANOMAISEN PÄÄTÖS
   N:o 159/10/KOL,
   annettu 21 päivänä huhtikuuta 2010,
   naudan tarttuvaa rinotrakeiittia koskevista lisätakeista Norjalle
   EFTAn VALVONTAVIRANOMAINEN, joka
   ottaa huomioon sopimuksen Euroopan talousalueesta ja erityisesti sen 17 artiklan sekä pöytäkirjan 1 ja erityisesti sen 4 artiklan d kohdan,
   ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen 5 artiklan 2 kohdan d alakohdan sekä pöytäkirjan 1 ja erityisesti sen 1 artiklan c kohdan,
   ottaa huomioon ETA-sopimuksen liitteessä I olevan I luvun 4.1.1 kohdassa mainitun asiakirjan, neuvoston direktiivi 64/432/ETY, annettu 26 päivänä kesäkuuta 1964, eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (1), sellaisena kuin se on muutettuna ja mukautettuna ETA-sopimukseen sopimuksen pöytäkirjalla 1, ja erityisesti sen 10 artiklan 1 kohdan,
   ottaa huomioon ETA-sopimuksen liitteessä I olevan I luvun 4.2.80 kohdassa mainitun asiakirjan, komission päätös 2004/558/EY, tehty 15 päivänä heinäkuuta 2004, neuvoston direktiivin 64/432/ETY täytäntöönpanosta yhteisön sisäisessä nautaeläinten kaupassa naudan tarttuvaan rinotrakeiittiin liittyvien lisätakeiden osalta ja tiettyjen jäsenvaltioiden esittämien hävittämisohjelmien hyväksymisen osalta (2), sellaisena kuin se on muutettuna,
   ottaa huomioon 27 päivänä kesäkuuta 1994 tehdyn EFTAn valvontaviranomaisen päätöksen N:o 74/94/KOL (3) päätöksen N:o 31/94/KOL (4) muuttamisesta, tiettyjen lisätakeiden myöntämisestä Norjalle naudan tarttuvasta rinotrakeiitista vapaan aseman suojelemiseksi,
   sekä katsoo seuraavaa:
   
               (1)
            
            
               Norjalle myönnettiin naudan tarttuvaa rinotrakeiittia koskevia lisätakeita nautojen osalta päätöksellä N:o 74/94/KOL.
            
         
               (2)
            
            
               Päätöksen N:o 74/94/KOL hyväksymisen jälkeen naudan rinotrakeiittia koskeviin lisätakeisiin liittyvää Euroopan unionin lainsäädäntöä on muutettu, jotta se olisi yhdenmukainen kyseistä tautia koskevien kansainvälisten sääntöjen kanssa ja jotta tautia voitaisiin valvoa paremmin unionin sisällä.
            
         
               (3)
            
            
               ETA:n sekakomitean päätöksellä N:o 48/2005 (5) päätös 2004/558/EY, sellaisena kuin se on muutettuna, sisällytettiin ETA-sopimukseen sopimuksen liitteessä I olevan I luvun 4.2.80 kohdaksi.
            
         
               (4)
            
            
               Norjan hallitus katsoo, että sen alue on vapaa naudan tarttuvasta rinotrakeiitista direktiivin 64/432/ETY 10 artiklan 1 kohdassa tarkoitetulla tavalla. Norja on toimittanut EFTAn valvontaviranomaiselle selventävät asiakirjat, joilla osoitetaan, että tilanteen valvontaa jatketaan ja siten asianmukaisella valvonnalla varmistetaan, että Norjan alueella ei ole naudan tarttuvaa rinotrakeiittia.
            
         
               (5)
            
            
               Norja on pyytänyt EFTAn valvontaviranomaista päivittämään päätöstä N:o 74/94/KOL unionin sisäisessä nautaeläinten kaupassa naudan tarttuvaa rinotrakeiittia koskeviin lisätakeisiin liittyvien uusien lakimuutosten huomioonottamiseksi.
            
         
               (6)
            
            
               Selvyyden ja oikeudellisen yhdenmukaisuuden vuoksi on aiheellista kumota päätös N:o 74/94/KOL unionin sisäisessä nautaeläinten kaupassa naudan tarttuvaa rinotrakeiittia koskeviin lisätakeisiin liittyvien uusien lakimuutosten mukaisesti.
            
         
               (7)
            
            
               Uudessa päätöksessä säilytetään Norjalle aikaisemmin myönnetyt takeet ja sovitetaan ne asiaa koskevassa ETA:n lainsäädännössä säädettyihin uusiin vaatimuksiin, erityisesti päätökseen 2004/558/EY, sellaisena kuin se on muutettuna.
            
         
               (8)
            
            
               Tässä päätöksessä säädetyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Millään Norjan alueella ei ole naudan tarttuvaa rinotrakeiittia.
   2 artikla
   Norjalle myönnetään päätöksessä 2004/558/EY, sellaisena kuin se on muutettuna, vahvistetut naudan tarttuvaa rinotrakeiittia koskevat lisätakeet Euroopan talousalueen sisäisessä nautaeläinten kaupassa.
   3 artikla
   Norjalla on sama asema kuin päätöksen 2005/558/EY, sellaisena kuin se on muutettuna, liitteessä II luetelluilla EU:n jäsenvaltioilla.
   4 artikla
   Kumotaan päätös N:o 74/94/KOL.
   5 artikla
   Tämä päätös tulee voimaan 21 päivänä huhtikuuta 2010.
   6 artikla
   Tämä päätös on osoitettu Norjan kuningaskunnalle.
   7 artikla
   Ainoastaan englanninkielinen teksti on todistusvoimainen.
   
      Tehty Brysselissä 21 päivänä huhtikuuta 2010.
      
         
            EFTAn valvontaviranomaisen puolesta
         
         Per SANDERUD
         
            Puheenjohtaja
         
         Sverrir Haukur GUNNLAUGSSON
         
            Kollegion jäsen
         
      
   
   
      (1)  EYVL 121, 29.7.1964, s. 1977/64.
   
      (2)  EUVL L 249, 23.7.2004, s. 20, ja ETA-täydennysosa N:o 22, 24.4.2008, s. 170.
   
      (3)  EYVL L 247, 22.9.1994, s. 50.
   
      (4)  EYVL L 138, 2.6.1994, s. 43.
   
      (5)  EUVL L 239, 15.9.2005, s. 15.